Odense Adresse-Contoirs Efterretninger, 1826-06-12
Den 28 April var Jbrahim ankommen til Patras hvorfra han over Kalavitra og Tripolitza vilde begive sig paa Marschen imod Argos og opbyde alle sine Stridskræfter imod Napoli di Romania. Til den 14 Mai var han dog ikke kommet videre, da hans Armee er bleven for medtaget ved Missolunghi, til strax igjen at kunne begyndt nye Offensiv=Operationer. Om Noto Botzaris (en Olding paa 76 Aar og den heeltemodige Marco Bozaris Onkel) fortælles endnu, at han holdt en Tale til Besætningen, før den drog ud af Missolunghi, hvori han erklærede: at han ansaae sig som Aarsag til Missolunghis forestaaende Undergang, da alle Kapitulations=Tilbud, selv under brittisk Garantie, vare forkastede paa hans Raad; desaarsag vilde han og være den Første, som viede sig til Døden, og blive i Fæstningen, for i sidste Øieblik selv at kunne lægge Jld til de for længe siden indrettede Miner. Flere hundrede lige saa Tapre forenede sig med ham og Biskoppen velsignede deres Beslutning, hvorved, som bekjendt, endnu saa mange af de indtrængte Tyrker ogsaa fandt deres Undergang. Da den Afdeling, som slog sig igjennem Tyrkerne, indtraf til Salona, stimlede Folket til for at kysse Sømmen af deres Klæder, og har givet dem Benævnelsen af den hellige Skare. Den Petersburger Journal har øst sine Beretninger om Missolunghis Jndtagelse, Fabriers Nederlag &c. af Jagttageren. Som for at kjølne Jnteressen for den egentlige Græker sag, læser Man nu allevegne Beskrivelser af de overhaandtagende Søerøverier, en meget naturlig Følge af Anarkiet. Af to fra Alexandrien til Livorno ankomne østerrigske Skibe var det ene bleven plyndret og mishandlet af en græsk Kaper, fordi det havde en af Paschaens Agentere til Supercargo, det andet respekteredes, da Ladningen befandtes at være schweitsersk Eiendom, i Betragtning af Schweitsernes udviste Barmhiertighed imod de ulykkelige Græker. De græske Kapere sværme overalt paa de egyptiske Kyster, og vove sig ofte saa nær til Alexandriens Havn, at Man her kan see dem med blotte Øine. Den franske Admiral Rig ny har imidlertid tilstaaet Magthaverne i Napoli en peremtorisk Frist til den 10 Mai, for at indkalde deres Røverskibe, da han efter den TidsForløb lader gjøre almindelig Jagt efter dem. Nogle brittiske Krigskibe have i de første Dage af April forfulgt og opbrændt 4 græske Skibe paa Jpsaras og Andros, Kyster. Da Besætningen flygtede i Land og besatte et Taarn, gjorde Lieutenant Triscoli Landgang og stormede med fældet Bajonet Taarnet. Grækerne mistede ved denne Leilighed 40 Dræbte og 70 Fangne, som alle vare saarede, og Kommodore Hamilton har i en Dagbefaling ydet Triscoli, fortjent Roes. Fordoblet Opmærksomhed vækker i nærværende Øieblik Lord Cochranes endelig iværksatte Afseiling til Grækenland, efterat han fra Vliessingen havde begivet sig til Torbay, hvor han forefandt 6 væbnede Dampskibe, der ogsaa ere indrettede til at buxere Brandere, til sin Disposition. Disse og flere fra engelske og andre Havne udløbne Fregatter skulde samles paa en vis Høide, og i Midten af Juni Maaned haabede Cochrane at være for Konstantinopel. Den hele Kjempe-Plan skal være aftalt med et i London stiftet nyt Selskab, hvis Medlemmer ere at høi Anseelse og hidtil have virket i al Stilhed. General Pepes forhenværende Adjutant, Oberst Pisa, er med 15 andre italienske Officerer ligeledes afgaaet fra London til Grækenland, og den 27 Mai forlod den græske Goelette Spartiate atter Marseilles Havn, med 27 franske Officerer og Underofficerer, og heisede det græske Flag under Raabet: Fleve Grækenlands Uafhængighed!" De mange Maltheserkors, som paa den senere Tid komme tilsyne i Paris, er ogsaa et godt Tegn, da Man forudsætter, at Hvo som bærer samme, vil fægte imod Tyrkerne.